NÁRODNÁ RADA SLOVENSKEJ REPUBLIKY
IX. VOLEBNÉ OBDOBIE


Návrh


UZNESENIE
NÁRODNEJ RADY SLOVENSKEJ REPUBLIKY

z … 2026


k modernizácií ústredného portálu verejnej správy slovensko.sk a k návrhu na vykonanie poslaneckého prieskumu na Ministerstve investícií, regionálneho rozvoja a informatizácie Slovenskej republiky

 


Národná rada Slovenskej republiky

A. vyjadruje znepokojenie 
nad medializovanými informáciami o priebehu a spôsobe modernizácie ústredného portálu verejnej správy (ÚPVS) slovensko.sk, ktorá nebola riadne odôvodnená a  prebieha bez odbornej diskusie a transparentnej súťaže;  
B. žiada 
ministra investícií, regionálneho rozvoja a informatizácie Slovenskej republiky o bezodkladné zverejnenie všetkých informácií o stave ÚPVS slovensko.sk a zverejnenie kompletnej dokumentácie k modernizácií ÚPVS slovensko.sk;   
C. žiada 
ministra financií Slovenskej republiky o zverejnenie hodnotenia vykonaného Útvarom hodnoty za peniaze k projektom na modernizáciu ÚPVS slovensko.sk;  
D. schvaľuje 
poslanecký prieskum na Ministerstve investícií, regionálneho rozvoja a informatizácie Slovenskej republiky;
D.1. téma poslaneckého prieskumu: preverenie stavu ÚPVS slovensko.sk a preverenie modernizácie ÚPVS slovensko.sk, 
D.2. termín vykonania: do 10 dní od prijatia tohto uznesenia; 
E. poveruje
E.1. predsedov poslaneckých klubov nominovať najviac 2 poslancov Národnej rady Slovenskej republiky, ktorí sú členmi príslušného poslaneckého klubu, ako účastníkov poslaneckého prieskumu,
E.2. poslanca Národnej rady Slovenskej republiky Jána Hargaša bezodkladne informovať na schôdzi Národnej rady Slovenskej republiky o výsledkoch poslaneckého prieskumu; 
F. poveruje vedením prieskumu
poslanca Národnej rady Slovenskej republiky Jána Hargaša.




























